MatteMaraton

I hele mai skal vi delta på MatteMaraton 2019 i matematikktimene på skolen. Dette er en konkurranse der det er meningen å samarbeide og hjelpe hverandre til målet. Se <https://kikora.no/mm> for mer info. Elevene logger inn med Feide- passordet sitt, og kan også arbeide hjemme om de ønsker det.

Hver elev jobber med å løse digitale oppgaver på sitt individuelle nivå. På hvert trinn er det tre ulike løyper å velge mellom, og elevene går en løype etter hvilket faglig nivå de ligger på. Den enkleste løypa heter *Friskusløypa,* og så kommer *Topptrentløypa* og *Eliteløypa,* med stigende vanskelighetsgrad. Elevene kan fullføre flere løyper. For de yngste elevene er en maratonløype 211 oppgaver.

Det er mulig å konkurrere om premier. Dette velger dere om dere ønsker å gjøre hjemme. Da må eleven løse både en maratonløype med oppgaver og logge fysisk aktivitet tilsvarende 42,2 km i “MatteMaraton - Distanse”- app’en. Fysisk aktivitet kan være organisert idrett, kroppsøvingstimer og all fysisk aktivitet som f. eks. å sykle, gå tur, hoppe på trampoline, gå på rulleskøyter/ - sko, spille ballspill, osv. 1 times fysisk aktivitet = 3 km distanse registrert manuelt.

Håper dette blir spennende og lærerike matematikkoppgaver gjennom hele mai!

Hilsen Gunnhild